**Петар Кочић** је познати српски песник, писац и политичар. Рођен је 1877. год. у месту Стричићи код Бања Луке (Босна и Херцеговина). Писао је приповетке и сатире. Његова најпознатија сатира, која је написана као позоришни роман је „Јазавац пред судом". Приповетка „Кроз мећаву" је део његове четврте књиге „Јауци са Змијања" објављене 1910. Године. Сетите се приповетке „Јаблан“ која је такође део четврте књигњ. Умро је у Београду 1916. Године

КРОЗ МЕЋАВУ

Књижевна врста: Приповетка

Књижевни род: Епика

Тема: Борба Реље Кнежевића са мећавом

Место и време радње: Босанско село у зимско вече

Порука: Младост је најлепше доба живота и треба је искористити

Композиција дела

**Експозиција:** „Већ се поче и смрачивати, а они не могаше краве продати”. – Зима је, пало је вече и Реља Кнежевић са синовцем Вујом креће на пут.

**Заплет:** „Све му је напредовало, бујало, множило се и ширило у недоглед”. Почела је јака мећава и Реља на све начине покушава да се избори са олујним ветром и дубоким снегом.

**Врхунац:** „Снег поче гушће лепршати кад уђоше у планину коју им је ваљало пријећи и спустити се у поље”. – Мећава је постајала све јача и јача, а Рељина снага и издржљивост све слабији. Био је снажан човек, спреман да се ухвати у коштаца са свим животним препрекама, али природа је непрдивива, има чудну ћуд и тешко ју је победити.

**Расплет:** „Ево ти ово моје аљине, па се добро умотај – рече старац, скиде хаљину, и остаде скоро упола го”.- Реља је свестан да ће га природа победити, Гаји црне слутње. Његов однос према синовцу је пун нежности. Забринут је за њега. Покушава да га спаси од хладноће тако што му даје му своју одећу.

**Епилог:** „Идеш ли, роде? – викну опет и несвесно се обрну, али не бијаше ни краве ни Вује”. – Вујо је нестао у мећави. Наслућује се трагичан крај дечака и старца.

Ликови:

**Реља** „Старац је ступао погнуто, вукући тешко ногу за ногом. Сијед је сав, кошчат и крупан као одваљен комад оних грдних и непрекидно мрачних и туробних планина, што се мукло уздижу поврх његова села. По разголићеним, руњавим и широким прсима нахватало му се стврднуто иње. Уздигао накострешене дебеле обрве, испод којих мутно, као из неке даљине, вире уморне и готово умртвљене очи, па љуља и граби уз пут”

Реља је био из велике и богате породице, у којој је било здраве чељади, али су се несрећа, смрт и погибије сручила не њихов дома, па је у некада богатој породици остала само беда, а од чланова породице само Реља и његов унук Вујо. Реља је био неизмерно нежан и брижан према нејаком Вуји и жело је да га заштити од свега. Када су упали у мећаву његову снажну личност увлачи се и растаче оно нејасно, неодређено, злокобно, претеће "нешто", брига, неизвесност и страх због могућег кобног завршетка. Међутим, "У њему се бијаше распламћела дивска снага, сви му се живци напрегли. Посрће, пада, устаје, заноси се и језиво осјећа како се бори с нечим страшним, невидљивим, што га дави, гуши, зауставља му пару и дисање... Капу му стргли вјетрови и однијели, а опанци му негдје спали и остали у снијегу. Био је бос и скоро го." Његове речи "силне су мене мећаве биле и гониле, па ми не могоше ништа" поносно и пркосно одјекују, али он није сам на свом путу кроз мећаву. Када примети да му је Вујо, на кога је пренео сву своју љубав и наде, остао у непроходним снежним наносима, Реља "прибра сву снагу и, посрћући преко сметова, потрча натраг" - да га нађе и умре заједно с њим.

**Вујо** је био мршави и ситни дечак од дванаестак година. Био је сироче и имао је тешко детињство. Био је намучен, нежан, мален и слабашан, уз то још и слабо обучен

Опис природе ОБРАТИ ПАЖЊУ НА **ОНОМАТОПЕЈУ!**

Урлик и ломљава побеснелих ветрова потресају земљу, носе сметове. "Звижде вјетрови, звижде и урличу, а полумртва се уста љубе и издишу у слаткој смрти..." Кроз ове завршне речи слути се да два људска бића сједињује смрт и дубоко поетски досеже до катастрофе људског живота и исконске снаге људског срца.

Реља Кнежевић је био простодушни и доброћудни српски сељак кога живот није нимало штедео. Од богатог и моћног сељака у младости, постао је сиромашан и очајан старац који је у свом срцу осећао тугу, очај и жалост за старим и добрим, прошлим временима. Ипак, иако му је живот био тежак и суров, иако је изгубио цело богатство које је имао, није изгубио своју добру душу, своју борбеност и спремност да се ухвати у коштац са свим проблемима које му тај његов тешки живот доноси.

Рељина трагична судбина, тешка животна борба и огромна унутрашња снага да се супротстави невољама најбоље су показане у његовој безуспешној борби са природом која је остала непобедива. Као и раније у свом животу Рељу није желео да посустане пред препреком на коју га је животни пут навео. Овога пута је то била снежна мечава у коју је са својим синовцем упао једног хладног зимског дана, пред само спуштање ноћи. Планина под снегом, снажно фијукање ветра, јака вејавица и оштар мраз насупрот седог, кошчатог и крупног човека, накострешених обрва и малог, нежног дечака. Није се Реља уплашио ни снега, ни ветра, ни мраза. У њему се распламсала дивља снага и све живци су му били напрегнути. Желео је да се избори са природом и победи је. Мећава је јачала, снег је био гушћи, ветар оштрији, а Рељина снага и издржљивост све слабији. Посртао је, падао и поново устајао. Био је уморан, изнемогао и малаксао, али и даље пркосан и јаке воље. Није желео да се преда иако је имао осећај да се бори с нечим страшним и невидљивим, нечим што га гуши и полако убија. У својим мислима враћао се у прошлост и сећао се своје младости када је његова кућа била богата и пуна здравља. Сада је имао само синовца Вују и није желео да му се нешто лоше деси. Био је снажан и издржљив, великог и храброг срца. Свом сангом се супротставио мећави, ветру и снегу, али та сурова снежна стихија је била за њега прејака. Бојао се да неће успети да спаси свог синовца и себе самог. У њему се одвијала велика психолошка драма. Гајио је црне слутње и осећао је велики немир у својој души. Изједале су га брига, неизвесност и страх због могућег кобног завршетка. Шалом је омотавао дете,даво му своју одећу. Био је брижан и изузетно нежан према њему и тиме показао да је и поред суровости живота којим је живео у његовом крупном и кошчатом остало много нежности и доброте. На крају, иако је то много желео Реља није успео да се избори са природом. Његова упорност у тој безуспешној борби и жеља да победи непобедиво нам показују колику снагу човек може да има у најсуровијом животним дешавањима.

Рељу Кнежевића, храброг сељака дивовске снаге који је у животу живео онако како је морао и једино знао, несаломивог човека који је пребродио многе животне проблеме и доживео старост, на крају је победила мећава. Хладноћа и мраз уништили су га споља, а изнутра психички очај и туга због немогућности да изађе као победник у још једној тешкој животној борби.

Приповетка ''Кроз мећаву'' је модерно уметничко дело Петра Кочића у коме се прожимају лирско и епско. Писац нам нуди један мали исечак из живота једног сељака и околности под којима се гасе његов живот и живот његовог малог синовца. Писац симболима исказује доживљај људске трагике повезан са сликом реалног живота његовог планинског завичаја. У том споју извире туга за човеком који страда, изложен ударцима бесомучне стихије природе и стихије живота.

Радња приповетке се дешава у једном босанском селу у смирају зимског дана, пред само спуштање ноћи. Писац нам даје богату слику пејзажа у којој постоји много елемената који поткрепљују акустичне и визуелне сензације. Изражајност слика природе писац је искористио да нам укаже на оно против чега се главни јунак Реља бори. Његова борба са природном стихијом препуна је симболике. Увод у радњу приповетке је упечатљив, јер писац одмах уводи читаоце у саму срж радње. Овај поступак је у књижевности познат као **ИН МЕДИА РЕС** (у средишту ствари). Приповетка у себи садржи дијалог и монолог, нарацију и дескрипцију. Од стилско изражајних средстава писац је употребио градацију и персонофикацију. Борба за голи живот, неизвесност и страх градацијски расту. Од почетка до краја приповетке стално се осећа раст драмске напетости. Рељу ''дивовске снаге'' физички побеђује мећава, а изнутра га изједају психицки очај и туга. У приповеци такође постоји и контраст. Побеснела снежна природа је у контрасту са два изнемогла и намучена бића. Ветар, снег и студен су немани које насрћу на њихове животе. Природа је немилосрдна, моћна, непокорна и сурова. Док чита ову приповетку у читаоцу се буде тужна осећања због трагичне судбине старца Реље и дечака Вује. Старац иако је жилав и снажан губи битку у дирљивој немилосрдној борби са мећавом и дубоким снегом. Та његова упорна борба посдтиче у читаоцу дивљење. Једно од најемотивнијих места приповеци (поред старчеве бриге о Вуји), јесте када се у њему буде стара сећања на младост. Та сећања подстичу у њему тугу, очај и жалост. Овај статички мотив писац је увео у приповетку, користећи ретроспективно приповедање да би нам што боље приближио личност Реље Кнежевића. У прошлости он је био богат и моћан, а сад сиромашан и очајан и са сетом се сећа своје младости. На овај начин нам писац поручује и то да је младост најлепше доба живота и да је треба паметно искористити.

Задаци:

 Прочитај приповетку из читанке! Обавезно посетити линкове <https://www.youtube.com/watch?v=pAR9AGs1tdo>

<https://www.youtube.com/watch?v=ZLluYEk9SXM>

<https://www.youtube.com/playlist?list=PL0C8un63omWiTuthn9Ba1G3QarDXkFiDo> овај трећи вам је за све лекције везане за осми разред. Биће нам од користи убудуће.